Lolland-Falsters Stifts-Tidende, 1846-06-29
J Begyndelsen af dette Aarhundrede blev der her i Landet oprettet en Mængde Livrenteselskaber, som siden forstørstedelen ere gaaede ind, fordi de ikke kunde opfylde deres Forpligtelser, og flere af dem maatte endog ligefremfallere. Dette har bragt dem i en ufortjent Miscredit, vi sige ufortjent, thi det er udenfor al Tvivl, at slige Anstalter ikke alene kunne bestaae, men endog give Overskud, naar de ere grundede paa rigtige Beregninger; det har Erfaringen i andre Lande tilfulde viist. Man kan derfor vist her med Føie anvende de Udtryk, som saa ofte misbruges, at et Savn er afhjulpet, ved den i Kjøbenhavn i Aaret 1842 under kongl. Garanti oprettede Livrente og Forsørgelsesanstalt, om hvis Virksomhed i det forløbne Aar fornylig er bleven meddeelt Underretning i de offentlige Blade. Dens Virksomhed har hidtil fornemmelig indskrænket sig til Kjøbenhavn, og i det Hele ikke været af stor Omfang, hvilket vi fornemmelig tilskrive, deels Ubekjendtskab med Anstalten og deels Mistillid til den. Den første Grund ville vi søge at hæve ved disse Linier, forsaavidt som vi formaae det; den anden have vi allerede omtalt som ufortjent. Denne Anstælt er ikke noget Actieforetagende, ingen Speculationsindretning, som fornemmelig er lagt an paa at berige Entrepreneur, Bogholder og Casserer; den er grundet paa Tabeller over Dødsforholdene, som ere udarbeidede af de to mathematikkyndige Directeurer, Professorerne Jürgensen og Pedersen, og den er stillet under kongelig Garantii. Det er dog vel al den Sikkerhed, man efter menneskelige Forhold kan forlange, og Enhver kan derfor med god Tillid betroe sig til Anstalten. Det er sandelig ikke i Anstaltens Jnteresse at vi skrive disse Linier, den bekymrer sig vist kun lidet om vor Anbefaling, men det er i Publicums Jnteresse, Folket, den simple Mand bør gjøres bekjendt med, at der existerer en Jndretning, hvor han kan sikkre sig selv eller sine Efterladte en større eller mindre aarlig Jndtægt, Alt efter hans Evne. Den mindste Rente, der kan forsikkres er 5 Rbd. aarlig, og den høieste Rente 800 Rbd. aarlig. Man kan kjøbe sig simple Livrenter, som begynde fra Jndkjøbsdagen, opsatte Livrenter, som begynde efter en bestemt Tidsfrist, ophørende Livrenter, som ophøre efter en vis Tid, og Overlevelses-Renter, hvorved en Person (Forsørgeren) forsikkrer en anden Person (den Forsørgede) en vis aarlig Rente efter sin Død. Anstalten har iøvrigt sine Agenter rundt om i Landet, hvis Navne og Bopæle fornylig har været bekjendtgjort i Berl. Tid. og hos hvem man maa kunne faae alle ønskelige Oplysninger. Simple og ophørende Livrenter skulle betales contant ved Jndtrædelsen; men opsatte og Overlevelses-Renter kunne betales med aarlige Afdrag eller Præmier. Ved Præmierne ville vi ønske, at Anstalten kunde indrømme saamegen Lettelse som muligt, saa at Jnteressenterne endogsaa kunde faae Lov til at betale deres Præmier i uge viis. Den Rige vil naturligviis kunne have Lov, som hidindtil, at betale aarviis, men Anstalten er jo ikke oprettet for den rige Classes Skyld, der vel i Regelen kun lidet vil benytte den, da den indskudte Capital jo er tabt derimod er det ønskeligt, at den kunde udvides til at omfatte ikke alene Middelstanden men ogsaa Almuestanden, og vil man det, saa maa Præmiens Jndbetaling gjøres saa lidet byrdefuld som muligt. Vi indsee tilfulde, at vi gjøre store Fordringer til Anstalten, at det vil forøge Arbeidet meget betydeligt, saaledes at indcassere Præmierne i enkelte Rigsdaler, ja Marker, og at det ogsaa vil for- oge Bekostningerne; men vi bemærke hertil, at en af de Aarsager, hvorfor Kongen (Staten) har garanteret Anstalten, netop maa være at give om muligt alle Borgere, Adgang til den, og at det maa være Staten magtpaaliggende, at navnlig den Classe, hvis ringe daglige Erhverv ikke tillader den at lægge Noget tilside for Alderdommen, paa denne Maade gives Leilighed til at sikkre sig en liden Nødskilling for de gamle Dage; men vil man vente det, vil man, at det skal finde Jndgang hos Almuesmanden, saa man man stille Betingelserne saa billige som muligt. Bekostningen kunde neppe blive saa forskrækkelig stor, og den burde udredes ved et lille Tillæg i Præmien, som vi vilde foreslaae skulde lægges paa de høiere Renter, f. Ex. over 50 Rbd. om Aaret, for ikke at afskrække den simple Mand. – Det Samme, hvad vi her have sagt om Livrente-Anstalten, gjælder endnu mere om den ligeledes i Aaret 1842 oprettede LivsforsikkringsAnstalt. Denne Anstalt, hvis Hensigt er, mod en vis Betaling at sikkre dens Deeltagere en bestemt Capital, som udbetales efter den Forsikkrendes Død, synes allene at være beregnet paa den velhavende Classe, da den mindste Sum, man kan tegne sig for, er 100 Rbd. Vel er den aarlige Præmie, der betales for en saadan Sum, ikke stor, da den f. Ex. for en Mand paa 30 Aar kun er 2 Rbd. 45 s. aarlig; men vi troe dog, at det vilde skaffe denne gavnlige Jndretning en langt større Udbredelse, end den nu har, naar Anstalten kunde beqvemme sig til at modtage Tegninger for mindre Summer. Denne Anstalt staaer iøvrigt ogsaa under kongelig Garanti, men kun for de første 5 Aar, da det efter denne Tid antages at den vil kunne bestaae ved sig selv. Det aarlige Overskud, som den da antages at ville give, vil blive regnet Jnteressenterne tilgode, saaledes at de enten kunne faae det contant udbetalt, eller anvendt til Forhøielse af den oprindelige Forsikkringssum. Brudstykke af et Brev fra Hirschholm. "Der gives maaskee ikke noget Sted i Landet, hvor Jorden er i den Priis, som her i Egnen. Saaledes solgtes Nivaae gaard ifjor for 57,000 Rbd, denne Eiendom blev for en halv Snees Aar siden solgt for 27,000 Rbd., og dens daværende En, en Hr. Burmeister, havde kjøbt den i 1819 for 9,000 Rbd. De forrige Slotsjorder, der, vel at mærke, alle vare bevorede med Underskov, og fulde a Huller og Ujævninger, ere bortleiede for 12-17 Rbd. pr. Tde. Land, og i denne Tid have nogle kjøbenhavnske Haandværkere kjøbt tre Jordlodder, og betalt den ene paa 14 Tdr. Land med 4,300 Rbd., den anden paa 10 Tdr. Land med 1/2 Tde. Tørvemose med 7,000 Rbd., og den tredie paa 5 1/2 Tde. Land med 1,700 Rbd., sidste Beløb contant."